סם קית'

סם קית (באנגלית: Sam Kieth; נולד ב-11 בינואר 1963)<ref></ref> הוא קומיקסאי אמריקאי, המוכר בעיקר כיוצר של The Maxx וכמאייר של סנדמן.

== קריירה ==
=== קומיקס ===
קית' הגיע לראשונה להכרה בשנת 1984 כאמן דיו של "Mage", מאת מאט ווגנר<ref></ref> וכעבור שנה כאמן דיו של "משטרת הדגים". בשנת 1989, הוא אייר את חמשת הגליונות הראשונים (קשת הסיפור "אקדמות ונעימות ליליות" שאף תורגמה לעברית)<ref></ref> של הסדרה עטורת הפרסים סנדמן<ref></ref><ref></ref> שכתב ניל גיימן. באותה שנה גם שיתף פעולה עם הכותב אלן גרנט על סיפור הפינגווין עבור DC קומיקס.<ref></ref> הוא אייר שני כרכים של "אפיקורוס החכם" מאת הסופר ויליאם מסנר-לובס, וצייר מיני-סדרה של הנוסע השמיני עבור דארק הורס קומיקס. בנוסף הוא אייר את גיליון מספר 368 של הענק הירוק מה שהוביל לעבודות נוספות עבור מארוול קומיקס, בעיקר כאמן כריכות.

בשנת 1993, עזב קית' את מארוול כדי ליצור את הסדרה המקורית "The Maxx" בהוצאת אימג' קומיקס. "The Maxx" רץ לאורך 35 גיליונות, שכולם הותוו ואוירו על ידי קית'. ויליאם מסנר-לובס כתב את התסריטים עבור גיליונות מס' 1–15 ואלן מור כתב את מספר 21. בשנת 1995, "The Maxx" עובד לסדרת אנימציה בערוץ MTV כחלק מפרויקט MTV Oddities קצרת המועד במסגרת Liquid Television, שכללה גם את The Head של אריק פוגל ו-"Æon Flux" של פיטר צ'אנג.

לאחר שלקח פסק זמן מקומיקס כדי לעסוק בתחומי עניין אחרים, יצר קית' את הסדרה "Zero Girl" עבור חותם Wildstorm של DC קומיקס בשנת 2001.<ref>Cowsill, Alan "2000s" in Dolan, p. 299: "Writer and artist Sam Kieth's tale of teenage alienation was both surreal and touching."</ref> לאחריו הוציא את סדרת הדרמה "Four Women" מאוחר יותר באותה השנה<ref>Cowsill "2000s" in Dolan, p. 301: "Writer/artist Sam Kieth's work had always been slightly edgier than most...This was especially true on Four Women."</ref> ו-"Zero Girl: Full Circle" בשנת 2003.<ref>Cowsill "2000s" in Dolan, p. 308: "The follow-up to writer and artist Sam Kieth's cult classic was set fifteen years after the events of the 2001 series."</ref> באוגוסט 2004 הוא השיק את סדרת "Scratch" ובה מככב אדם-זאב בגיל העשרה.<ref>Cowsill "2000s" in Dolan, p. 313: "Writer and artist Sam Kieth presented a new hero for the DC Universe in the form of Scratch, a misunderstood teenage werewolf."</ref>

בהמשך כתב ואייר קית' מספר סדרות עבור די סי: בטמן: סודות בהשתתפות הג'וקר, ובאטמן / לובו, מיני סדרה בת 2 גליונות החל באוגוסט 2007. הוא אייר את "Lobo: Highway to Hell" משנת 2009, שנכתב על ידי סקוט איאן מלהקת אנתרקס, והסיפור המצויר "Ghosts", שהופיע ב-"Batman Confidential" # 40-43. בשנת 2010 כתב ואייר את הרומן הגרפי המקורי בכריכה קשה "Arkham Asylum: Madness", שבילה שבועיים ברשימת רבי-המכר של הניו יורק טיימס, והגיע למקום החמישי בקטגוריית "ספרים גרפיים בכריכה קשה".<ref></ref>

"Ojo" מורכב מהראשון, ו-My Inner Bimbo השני, במחזור של סדרות מוגבלות מקוריות או רומנים גרפיים שפרסמו בהוצאת אוני פרס, שכינה "The Trout-a-Verse". המחזור נוגע לחייהם השזורים של אנני (Ojo),<ref></ref> לו (My Inner Bimbo), דנה, נולה, אוטו, ואחרים הקשורים כולם במפגש עם אגדה אורבנית המכונה The Magic Trout.

בבריטניה הוא תרם לשופט דרד בהוצאת 2000AD וסיפק מספר כריכות עבור ההוצאה המחודשת של Nemesis The Warlock. בשנת 2011 החל קית' לצייר את סדרת "30 ימי הלילה" בהוצאת המוציא לאור IDW Publishing. לאחר מכן IDW הוציאה לאור את מספר ספרי אמנות של קית'.

ב-2017, יצר את Eleanor & The Egret עם הכותב ג'ון ליימן. הסדרה פורסמה בהוצאת Aftershock Comics.

=== מדיה אחרת ===
בנוסף לשיתוף בהפקת סדרת האנימציה "The Maxx" עבור MTV, קית' השתתף בכתיבה של "אסור לעשן", הפיילוט של פרה ותרנגול (שיצר בן דודו, דייוויד פייס) וביים את הסרט "קח אותה עד הקצה" (2000) עבור קונקורד אופקים חדשים של רוג'ר קורמן.<ref></ref>

== חיים אישיים ==
קית' החל לחיות עם אשתו לעתיד כשהיה בן 15 והיא הייתה מבוגרת ממנו ב-20 שנה.<ref></ref>

== פרסים ==
בשנת 2013 סם קית' זכה בפרס אינקפוט בקומיק-קון בסן דייגו.<ref></ref>

== קישורים חיצוניים ==
* 

*[https://www.lambiek.net/artists/k/kieth_sam.htm סם קית'] באתר למביק

==הערות שוליים==

קטגוריה:קומיקסאים אמריקאים
קטגוריה:אמריקאים שנולדו ב-1963